OpenLLM-France/wikimedia huggingface dataset:
# Hiroki Abe

Abe Hiroki (Tòquio, 28 de gener de 1999) és un jugador de futbol, que actualment juga als Urawa Red Diamonds i que va passar pel FC Barcelona B. Pot jugar d'extrem tant per la dreta com per l'esquerra, i també pot jugar d'interior. És internacional amb la selecció japonesa.
El seus primers equips van ser el Johoku Asuka F.C i l'S.T.F.C. En acabar els estudis obligatoris va anar a jugar al Setouchi High School, a Hiroshima, per millorar el seu nivell tècnic. En acabar el batxillerat va ser fitxat pels Kashima Antlers. El 1r d'abril de 2017 va debutar contra l'Omiya Ardija, sent el tercer debutant més jove de la història del club. El 21 de juny de 2017 va jugar contra el FC Maruyasu Okazaki i va marcar el primer gol de la seva carrera. En el mateix partit va fer 2 gols i una assistència. En total va jugar 13 partits. El 13 de desembre de 2028 va rebre el premi J-League per ser millor jugador jove de la temporada. El 2019 va canviar el seu dorsal i es va posar el número "10".
El 15 de juliol de 2019 va arribar a un acord amb el Futbol Club Barcelona per 1,1 milions d'euros, signant per 4 temporades. La seva clàusula de rescissió es va fixar en 40 milions d'euros mentre sigui jugador del Barça B i de 100 milions si passa a jugar al primer equip. A la segona jornada va debutar per primer cop amb la samarreta del Barça contra el Gimnàstic de Tarragona. El 2019, va renunciar temporalment a la selecció Japonesa sub 21 per accelerar el seu procés d'adaptació al Barça. La seva renúncia també va ser deguda a una lesió. Al Barça B va ocupar sobretot la posició d'extrem, mentre que a la selecció japonesa juga de migcampista. Com assegura el seu entrenador a una roda de premsa “el jugador rendeix millor en aquesta posició”.

## Estadístiques

| | PJ | PT | MJ | Gols | Asistencia | TG | TV |
| Kashima Antlers (2017) | 13 | 1 | 338 Minuts | 1 | 0 | 0 | 0 |
| Kashima Antlers (2018) | 22 | 13 | 1219 Minuts | 2 | 0 | 2 | 0 |
| Kashima Antlers (2019) | 14 | 6 | 697 Minuts | 1 | 1 | 1 | 0 |

## Títols guanyats
### En equip

* FUJI XEROC SUPER CUP:1 cup al 2017
* AFC CHAMPIONS LEAGUE: 1 cup al 2018

### Individualment

* Millor jugador de l'institut de secundària al 2016
* J-League millor jove de temporada al 2018

## Referències

* ↑ «Classificació Segona Divisió B - FutbolCatalunya». Arxivat de l'original el 2019-11-05. [Consulta: 5 novembre 2019].
* 1 2 «Hiroki Abe s'incorpora al Barça». [Consulta: 20 novembre 2019].
* 1 2 «Sacrificio de Hiroki Abe para acelerar su adaptación al Barça» (en castellà). [Consulta: 20 novembre 2019].

## Enllaços externs

* Futbolistes japonesos (japonès)
* Hiroki Abe a Transfermarkt (anglès)
# Hemiculterella

Hemiculterella és un gènere de peixos de la família dels ciprínids i de l'ordre dels cipriniformes.

## Taxonomia

* Hemiculterella macrolepis (Chen, 1989)
* Hemiculterella sauvagei (Warpachowski, 1887)
* Hemiculterella soldatovi (Nikolskii, 1903)
* Hemiculterella wui (Wang, 1935)

## Referències

* ↑ Warpachowski N. A. 1887. Über die Gattung Hemiculter Bleek. und über eine neue Gattung Hemiculterella. Bull. Imp. Acad. Sci. Sant Petersburg, 1887. 14-24.
* ↑ The Taxonomicon (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ UNEP-WCMC Species Database (anglès)
* ↑ ITIS (anglès)

## Bibliografia

* Eschmeyer, William N.: Genera of Recent Fishes. California Academy of Sciences. San Francisco (Califòrnia), Estats Units. iii + 697. ISBN 0-940228-23-8 (1990).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* uBio (anglès)
# Hemiculterella macrolepis

Hemiculterella macrolepis és una espècie de peix cipriniforme de la família dels ciprínids.

## Morfologia

Els mascles poden assolir els 13,5 cm de longitud total.

## Distribució geogràfica

Es troba a la conca del riu Mekong al seu pas per Yunnan (Xina) i Laos.

## Referències

* ↑ Warpachowski N. A. 1887. Über die Gattung Hemiculter Bleek. und über eine neue Gattung Hemiculterella. Bull. Imp. Acad. Sci. Sant Petersburg, 1887. 14-24.
* ↑ BioLib (anglès)
* 1 2 FishBase (anglès)
* ↑ Kottelat, M., 1998. Fishes of the Nam Theun and Xe Bangfai basins, Laos, with diagnoses of twenty-two new species (Teleostei: Cyprinidae, Balitoridae, Cobitidae, Coiidae and Odontobutidae). Ichthyol. Explor. Freshwat. 9(1):1-128.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hemiculter songhongensis

Hemiculter songhongensis és una espècie de peix cipriniforme de la família dels ciprínids que es troba al Vietnam.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hemiculter krempfi

Hemiculter krempfi és una espècie de peix cipriniforme de la família dels ciprínids que es troba al Vietnam.

## Referències

* ↑ FishBase (anglès)

## Bibliografia

* Doi, A., 1997. A review of taxonomic studies of cypriniform fishes in Southeast Asia. Jap. J. Ichthyol. 44(1):1-33.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Holohalaelurus grennian

Holohalaelurus grennian és una espècie de peix de la família dels esciliorrínids i de l'ordre dels carcariniformes.

## Hàbitat

És un peix marí de clima subtropical que viu fins als 246 m de fondària.

## Distribució geogràfica

Es troba a Kenya.

## Referències

* ↑ The Taxonomicon (anglès)
* ↑ Fowler H. W., 1934. Descriptions of new fishes obtained 1907 to 1910, chiefly in the Philippine Islands and adjacent seas. Proc. Acad. Nat. Sci. Phila. v. 85 (for 1933). 233-367.
* ↑ BioLib (anglès)
* ↑ Human, B. A., 2006. A taxonomic revision of the catshark genus Holohalaelurus Fowler 1934 (Chondrichthyes: Carcharhiniformes: Scyliorhinidae), with descriptions of two new species. Zootaxa Núm. 1315: 1-56.
* 1 2 «Holohalaelurus grennian» (en anglès). FishBase. Froese, Rainer; Pauly, Daniel (editors).

## Bibliografia

* Compagno, L.J.V.: FAO species catalogue. Volum 4. Sharks of the world. An annotated and illustrated catalogue of shark species known to date. Part 2 - Carcharhiniformes. FAO Fish. Synop. 125(4/2):251-655. Any 1984.
* Compagno, L.J.V. i V.H. Niem, 1998. Scyliorhinidae. Catsharks. p. 1279-1292. A: K.E. Carpenter i V.H. Niem (eds.) FAO Identification Guide for Fishery Purposes. The Living Marine Resources of the Western Central Pacific. FAO, Roma, Itàlia.
* Compagno, L.J.V., D. Dando i S. Fowler, 2005. A field guide to the sharks of the world. Harper Collins Publishing Ltd., Londres, Gran Bretanya, 368 p.
* Coppola, S.R., W. Fischer, L. Garibaldi, N. Scialabba i K.E. Carpenter, 1994 SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, Itàlia, FAO. 103 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Holon

* Si cerqueu el concepte filosòfic vegeu hòlon
Holon és una ciutat al sud de Tel-Aviv que forma part de l'àrea metropolitana de Gush Dan i del districte de Tel-Aviv. És el segon centre industrial més gran d'Israel després de Haifa. Fundada el 1935, el 1950 obtingué l'estatus de ciutat. La meitat dels samaritans del món viuen en aquesta ciutat.

## Història

El nom de la ciutat procedeix de la paraula hebrea "Holot" (חולות) que significa "sorres", perquè fou construïda en una terra que semblava un desert cobert de sorra. Aquestes terres van ser comprades al principi dels anys trenta per un jueu anomenat Shlomó Garin, avui conegut com a fundador d'Holon. Durant els anys trenta es construïren cinc barris, que el 1940 es van unir amb el nom Holon.
Durant la Guerra araboisraeliana de 1948, els barris d'Holon foren blanc de franctiradors àrabs d'aldees properes, fins que les forces de la Haganà van aconseguir conquerir el tossal de Tel Arish, feu dels franctiradors, i després el convertiren en un parc d'homenatge als combatents jueus.
El 1954, l'aleshores president d'Israel Yitzhak Ben-Zvi fundà el barri samarità a la ciutat, on van arribar samaritans procedents de Tel Aviv-Jafa, Ramat-Gan i Nablus.

## Cultura

Holon fou escenari del Festival de Rondallaires anual, que ara se celebra a Giv'atayim. També s'hi celebra el Festival Yeme Zemer (jornades de cant) cada any, i Daniel Barenboim hi organitza uns campaments estivals de música anualment.
El 1967 hi va tenir lloc l'actuació fundacional de l'Israel Ballet.
Durant el mandat de l'alcalde Moti Sasson, s'han iniciat molts projectes cívics a la ciutat, entre els quals destaquen el Museu de la Infància i la Mediateca, una de les biblioteques públiques més grans d'Israel.

## Esports

L'equip de bàsquet capdavanter d'Holon, el Hapoel, va guanyar la lliga israeliana el 2008.
L'equip principal de futbol, el Zafririm, va estar-se diverses temporades entre primera i segona divisió a partir de 1990. El maig de 2004, però, caigué a tercera divisió.

## Alcaldes

* Dr. Haim Kugel (1950-1953)
* Pinhas Eylon (1953-1987)
* Haim Sharon (1987-1988)
* Moshe Rom (1988-1993)
* Motti Sasson (1993-)

## Ciutats agermanades

* Andung (Corea del Sud)
* Anshan (Xina)
* Berlín-Mitte (Alemanya)
* Cleveland (Ohio, EUA)
* Dayton (Ohio, EUA)
* Hannoversch Münden (Alemanya)
* Suresnes (França)
# Hillsborough (Carriacou)

Hillsborough és la vila més gran de l'illa de Carriacou, a l'arxipèlag de les Grenadines i exerceix la capitalitat de la dependència de Carriacou i Petita Martinica de l'estat caribeny de Grenada.
La seva població ronda els 800 habitants. Es troba gairebé al mig de l'illa i és el seu centre econòmic. Compta amb un petit hospital, quarter de policia i escoles.
Una font d'ingresos cada vegada més important és el turisme. El seu port és força actiu i, des d'ell, surten ferries cap a l'illa de Grenada, a la Petita Martinica i a les Grenadines. També compta amb un aeroport a només 1 km de distància.

## Referències

* ↑ World Gazetteer (castellà)
# Hillsdale

«Hillsdale» té aquests significats:
* Hillsdale (Illinois)
* Hillsdale (Missouri)
* Hillsdale (Nova Jersey)
* Hillsdale (Oklahoma)
# Histiotus cadenai

Histiotus cadenai és una espècie de ratpenat de la família dels vespertiliònids. Viu a altituds d'entre 2.550 i 4.000 msnm al nord dels Andes, en territori de Colòmbia i l'Equador. Els seus hàbitats naturals són els páramos, els boscos montans andins i algunes zones pertorbades per l'activitat humana. Té una llargada total de 102–116 mm, els avantbraços de 45–50 mm i les orelles de 31–36 mm. Fou anomenat en honor del mastòleg colombià Alberto Cadena-García.

## Referències

* ↑ Rodríguez-Posada, M. E.; Morales-Martínez, D. M.; Ramírez-Chaves, H. E.; Martínez-Medina, D.; Calderón-Acevedo, C. A. 2021. «A new species of Long-eared Brown Bat of the genus Histiotus (Chiroptera) and the revalidation of Histiotus colombiae». Caldasia, 43 (2): xx–xx.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Iaksa

Iaksa, en les mitologies hinduista, budista i jainista, és el nom d'una mena d'esperits de la natura, en general benèvols, guardians dels tresors naturals amagats a la terra i entre les arrels dels arbres.

## Nom en alguns idiomes

* yakṣa, en el sistema IAST (alfabet internacional per a la transliteració del sànscrit)
* यक्ष, en escriptura devanagari del sànscrit
* यक्ख (yakkha) en pali
* யாக்க (iākka) en tàmil
* ยักษ์ (yaksa) en tailandès
* 夜叉 (yèchā o yaochā) en xinés
* /야차夜叉 (yacha) en coreà
* 夜叉 (yasha) en japonés
* ဘီလူး (bìlú) en birmà
* གནོད་སྦྱིན་ (gnodsbyin) en tibetà

### Pronúncia

* /iakshá/ en sànscrit antic, o bé
* /iáksh/ en alguns idiomes moderns de l'Índia com el bengalí, hindi i marathi

### Etimologia

Prové de yakṣ, el qual possiblement prové de l'arrel sànscrita iaj, que és la base de iaj ('ràpid, poderós, fill, plançó') i iajua ('ràpid, actiu' [aplicat a Agni, Indra i Soma], 'que flueix constantment' [aplicat a les aigües], 'aigües que flueixen' [aplicat als set rius]).
La forma femenina de la paraula és iaksini.

## Descripció

En la mitologia budista, hinduista i jainista, els iaksa tenen una doble personalitat. D'una banda, poden ser inofensius personatges de conte de fades, associats als boscos i muntanyes, com, en una versió més fosca, una espècie de fantasmes (bhuta), semblants als rakshasa, que recorren el desert i devoren els viatgers.
Els iaksa podien ser originàriament els déus tutelars dels boscs i llogarets, i més tard haver-se convertit en les deïtats secundàries de la terra i la riquesa enterrada a sota.
En el diàleg didàctic hinduista del capítol "Yakṣa-praśnāḥ" (‘les preguntes del iaksa’) ―pertanyent al Mahabharata (text epicoreligiós del segle III ae)― el iaksa és un esperit guardià d'un llac que desafia al rei Iudistira.↵En canvi, en el poema Meghaduta ―‘El missatger dels núvols', del poeta Kalidasa (segle VI)―, el narrador iaksa és una figura romàntica que sospira d'amor per la seua amant perdguda.
En l'art indi, els iaksa són retratats com temibles guerrers o nans corpulents. Les iiaksini dones sóna belles dones jove,s amb felices cares eodones, grans pits i amplis malucs.
Ja en l'Atharvaveda ―un dels texts més antics de l'Índia, de finals del II mil·lenni ae― el rakshasa Kúbera era el rei dels iaksa.

## Referències

* 1 2 «Yaksha», article en la Enciclopedia Británica.
* 1 2 Vegeu l'entrada yakṣa en la meitat de la segona columna de la pàg. 838 Arxivat 2018-08-24 a Wayback Machine. en el Sanskrit-English Dictionary del sanscritòleg britànic Monier Monier-Williams (1819-1899).
* ↑ Pattanaik, Devdatt (2003): Mitología hindú, cuentos, símbolos, rituales. Buenos Aires: Kier, 2003.

## Vegeu també

* Asura
* Danavà
* Iakxi
* Nāga
* Rakshasa
# Iakovlevo (Tula)

* Per a altres significats, vegeu «Iakovlevo».
Iakovlevo (en rus: Яковлево) és un poble de l'óblast de Tula, a Rússia, segons el cens del 2010 tenia 254 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Iakovlévskaia

Iakovlévskaia (en rus: Яковлевская) és un poble de la República de Komi, a Rússia, segons el cens del 2010 tenia 176 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Hovertravel

Hovertravel és una empresa de transport britànica, filial del grup Bland. Utilitza aerolliscadors. Opera serveis de passatgers a través del Solent entre les ciutats de Southsea, un suburbi de Portsmouth, i Ryde a l'illa de Wight. Seu central a Southsea.

## Història

Durant la dècada de 1950 i principis de 1960, l'inventor britànic Sir Christopher Cockerell, en cooperació amb el fabricant aeroespacial britànic Saunders-Roe, va desenvolupar una nova forma de transport pionera, plasmada en la forma del SR experimental. Vehicle N1, que es va fer àmpliament conegut com a aerolliscador. El fabricant britànic Saunders-Roe va continuar treballant en diversos dissenys d'aerolliscadors, desenvolupant amb èxit múltiples vehicles comercialment viables a mitjans dels anys seixanta. Aquests inclouen el SR. N4, un gran ferri per creuar el canal amb capacitat per a 418 passatgers juntament amb 60 cotxes, i el SR. N5, el primer aerolliscador actiu comercialment.

## Southsea

Els vaixells de la companyia surten de Southsea des d'un desembarcament especial a l'esplanada de Clarence. Les estacions de tren més properes són Portsmouth Harbour i Portsmouth i Southsea, a pocs centenars de metres al nord.

## Recorregut

A Ryde, els vaixells arriben a un desembarcament especial al passeig marítim, molt a prop de l'estació de tren de Ryde Esplanade Island Line. Juntament amb l'estació de tren, l'estació d'autobusos i la parada de taxis, el lloc forma un complex de transport anomenat "Ryde Transport Interchange".

## Flota

Utilitza varis aerolliscadors:
* AP1-88 - "Freedom 90" (des de 1990)
* AP1-88 - "Island Express" (des de 2002)
* BHT130 - "Solent Express" (des de 2007)

## Referències

* ↑ «Компания «Hovertravel» на сайте компании «Bland Group»». Arxivat de l'original el 2012-10-27. [Consulta: 10 desembre 2012].
* ↑ Paine and Syms 2012, p. 82.
* ↑ Paine and Syms 2012, pp. 238, 595.
* ↑ «Флот компании «Hovertravel»». Arxivat de l'original el 2012-08-06. [Consulta: 10 desembre 2012].

## Enllaços externs

* Lloc oficial de l'empresa «Hovertravel»
# El poeta i l'espia

El poeta i l'espia (italià: Il cattivo poeta) és una pel·lícula de drama biogràfic italiana del 2020 dirigida per Gianluca Jodice. La pel·lícula està inspirada en el llibre del periodista i escriptor italià Roberto Festorazzi D'Annunzio e la piovra fascista, publicat per primera vegada el 2005 i reeditat el 2020. La pel·lícula se centra en els últims anys del poeta Gabriele d'Annunzio, interpretat per Sergio Castellitto, i en la seva relació ambigua amb el feixisme italià. S'ha doblat i subtitulat al català.

## Repartiment

* Sergio Castellitto com a Gabriele d'Annunzio
* Francesco Patanè com a Giovanni Comini
* Tommaso Ragno com a Giancarlo Maroni
* Clotilde Courau com a Amélie Mazoyer
* Fausto Russo Alesi com a Achille Starace
* Massimiliano Rossi com elcomissari Rizzo
* Elena Bucci com a Luisa Baccara
* Lidiya Liberman com a Lina
* Janina Rudenska com a Emy Heufler
* Lino Musella com a Carletto
* Antonio Piovanelli com el general Noseda
* Paolo Graziosi com el pare de Comini
* Marcello Romolo com a Giuseppe Cobolli Gigli
* Raffaello Gaimari com a Paolo
* Maurizio Fanin com a Dr. Duse
* Vincenzo Pirrotta com a Benito Mussolini

## Referències

* ↑ «Il cattivo poeta». Cinematografo. [Consulta: 28 octubre 2020].
* ↑ Sophie Middleton «The trailer and the poster of the surprising biopic with Sergio Castellitto in the role of D'Annunzio». , 01-10-2020 [Consulta: 27 octubre 2020]. Arxivat 23 October 2020$^{[Datemismatch]}$ a Wayback Machine.
* ↑ «El poeta i l'espia». Goita què fan, ara!. [Consulta: 22 febrer 2023].
* ↑ «El poeta i l'espia». ésAdir. [Consulta: 22 febrer 2023].

## Enllaços externs

* El poeta i l'espia - Lloc web oficial
# Eleccions legislatives d'Israel de 1969

Les eleccions legislatives d'Israel de 1969 se celebraren el 28 d'octubre de 1969 per a renovar els 120 membres de la Kenésset. Convocada uns anys després de la Guerra dels Sis Dies, L'Alineació va aconseguir una gran victòria i Golda Meir fou nomenada primer ministre d'Israel en un govern d'unitat nacional amb Gahal, Partit Nacional Religiós, Liberals Independents i les llistes satèl·lit àrabs.

## Resultats

← Eleccions a la Kenésset, 1969→ :
| Candidatura | Vots | % | Escons | Escons |
| Candidatura | Vots | % | 1969 | Dif. |
| L'Alineació | 632.135 | 46,2% | 56 | -7 |
| Gahal | 296.294 | 21,7% | 26 | = |
| Partit Nacional Religiós | 133.238 | 9,7% | 12 | +1 |
| Agudat Israel | 44.002 | 3,2% | 4 | = |
| Liberals Independents | 43.933 | 3,2% | 4 | -1 |
| Llista Nacional | 42.654 | 3,1% | 4 | Nou |
| Partit Comunista Israelià (Rakah) | 38.287 | 2,8% | 3 | = |
| Progrés i Desenvolupament | 28.046 | 2,1% | 2 | = |
| Poalé Agudat Israel | 24.968 | 1,9% | 2 | = |
| Cooperació i Germandat | 19.943 | 1,4% | 2 | = |
| Ha-Olam ha-Ze – Kóah Hadaix | 16.853 | 1,2% | 2 | +1 |
| Centre Lliure | 16.393 | 1,2% | 2 | Nou |
| Partit Comunista Israelià (Maki) | 15.712 | 1,1% | 1 | = |
| Érets Israel | 7.591 | 0,6% | 0 | - |
| Total (participació 77,8%) | 1.367.743 | 100% | 120 | - |
* ↑ Es compara el resultat amb els escons que obtingueren per separat els partits L'Alineació, Rafi i Mapam.

## Referències

* ↑ «About the 1969 Elections» (en anglès). The Israel Democracy Institute.

## Enllaços externs

* Història de la 7a Kenésset(anglès)